Jennifer Warnes

Jennifer Warnes (lahèr 3 Maret 1947) panèka panyanyi bân tokang nyèpta'aghi laghu. Jennifer panèka orèng Amèrika Serikat sè ampon tampil mènangka vokalis è sajumla lajhur sowara neng fèlem. Jennifer ampon mennang ḍuwâ' Grammy Awwards: "Up Where We Belong" (1983)" abhâreng Joe Cocker bân "(I've Had) The Time of My Life" (1987) abhâreng Bill Medley. Jennifer jhughân kerjasama sareng Leonard Cohen.

 Riwayât Kaoḍi'ân 
Jennifer Warnes panèka lahèr è tangghâl 3 Maret 1947 è Seattle, Washington bân jâ-rajâ è Anahein, California. Pangaterrona bân kamanpowanna ka'angghuy anyanyi tombu ḍâri ghi' kènè', è omor pèttong taon. Jennifer toman ètabâri kontrak rekaman lu-ghâlluna, tapè ta' ètarèma sareng rama. Jennifer anyanyi è gereja bân kontès jhung raddhinan lokal, saèngghâ bâkto omor pèttong taon, Jennifer ètabâri beasiswa opera è Immaculate Heart College.

Jennifer mèlè ka'angghuy anyanyi musik Folk, karana musik Folk èpakalonta sareng Joan Baez è partengnga'an taon 1960-ân. È taon 1968, Jennifer atandatanganè kontrak sareng Parrot Records (ana' parosaha'an London Records) bân arekkam album sè kapèng sèttong. È taon sè paḍâ, Jennifer agabung sareng pamain acara tivi, The Smothers Brothers Comedy Hour.

È bulân Nopèmber 1968, Jennifer aperran mènangka "Warren", sè aropa'aghi pamerran otama binè' ḍâlem paghâbâyân musik pangghung, "Hair" è Los Angeles, California. È Inggris bulân Junè 1969, Jennifer makalowar sèttong lagu sè ajuḍul "Easy to Be Hard" bân polè "Let The Sunshine In," sè èlisensi ḍâri parosaha'an Parrot Records è Amèrika serikat. 

È taon 1991, Jennifer arekkam laghu John Lennon-Paul McCartney, "Golden Slumbers," mènangka ḍuet sareng Jackson Browne, tamaso' è album For Our Children sè èrilis sareng Disney mènangka amal ka'angghuy Pediatric AIDS Foundation.

È taon 2018, Jennifer makalowar album studio lu-ghâlluna sajjhâk taon 2001, panèka "Another Time, Another Place".

 Sombher